Source: http://www.ucps.sk/GRECKY_NAVRH_ZAKONA_NA_BOJ_PROTI_NASILIU_A_AUTONOMIA_FUTBALU_V_GRECKU_
Timestamp: 2019-10-23 07:20:08+00:00
Document Index: 16450011

Matched Legal Cases: ['súd ', 'súd ', 'čl. 22', 'súd ', 'súd ', 'súd ', 'súd ']

GRÉCKY NÁVRH ZÁKONA NA BOJ PROTI NÁSILIU A AUTONÓMIA FUTBALU V GRÉCKU NEPREČÍTANÉ MagOff
05.09.2015, JUDr. Oliver Pravda, LL.M. (Spracoval: Ing. Simoneta Sepešiová )
POJMY: FIFA (Medzinárodná futbalová federácia),	UEFA (Európska futbalová asociácia),	SFZ - Slovenský futbalový zväz,	Grécky futbalový zväz,	návrh zákona ,	vláda,	autonómia ,	kompetencie Stáleho súdu pre šport,	násilie v športe
GREEK DRAFT BILL FOR THE CONFRONTATION OF VIOLENCE IN SPORTS
AND AUTONOMY OF FOOTBALL IN GREECE
KONCIPIENT V ADVOKÁTSKEJ KANCELÁRII SOUKENÍK-ŠTRPKA
E-MAIL: PRAVDA.OLIVER@GMAIL.COM
FIFA, UEFA, SFZ, Grécky futbalový zväz, návrh zákona, Zákon o športe, vláda, autonómia a suverenita futbalu, kompetencie Stáleho súdu pre šport, násilie v športe
FIFA, UEFA, SFA, a bill, the Sports Code, government, autonomy and sovereignity of football, competences of Permant Court for Sport, violence in sport
An article provides a viewpoint on sovereignity of international football and impact of FIFA towards the internal politics of the countries and on the law-making process in respective countries. Furthermore it analyzes an impact of the Sports Code on autonomy of SFA and bodies of SFA, as well as on respecting the international football regulations.
Cieľom príspevku je analyzovať situáciu v Grécku v súvislosti s gréckym návrhom zákona, ktorý má byť v krátkej budúcnosti prijatý. Tento návrh zákona presúva kompetencie z futbalového hnutia na štát, čo porušuje hlavný princíp, na ktorom je postavený medzinárodný futbal a ktorý FIFA chráni na celom svete. Týmto hlavným princípom je autonómia futbalového hnutia a jeho nezávislosť od akýchkoľvek tretích subjektov, predovšetkým od štátu. Nakoľko grécky návrh zákona porušuje tieto princípy, FIFA oficiálne upozornila Grécky parlament, že pokiaľ prijme návrh zákona v znení, ktoré nerešpektuje suverenitu FIFA, tak FIFA bude nútená vylúčiť Grécky futbalový zväz z FIFA, čo by bol de facto koniec futbalu v Grécku – grécke kluby a hráči by nemohli nastúpiť v žiadnej súťaži, ktorá sa hrá pod hlavičkou FIFA, teda by nemohli hrať v podstate nikde na svete, len v Grécku a nemohli by sa zúčastňovať ani Majstrovstiev sveta a Európy. Keďže na Slovensku sa taktiež pripravuje nový Zákon o športe, športová verejnosť by sa mohla domnievať, že slovenskému futbalu hrozí podobný osud ako tomu gréckemu a že Zákon o športe môže slovenskému futbalu paradoxne viac uškodiť ako pomôcť. Tento príspevok preto porovnáva hlavné rozdiely medzi právnou úpravou v Grécku a na Slovensku a analyzuje koncept návrhu Zákona o športe vo svetle medzinárodných futbalových predpisov.
V Grécku existuje dlhodobý problém s vandalmi a agresivitou počas futbalových zápasov. FIFA podľa Grécka nepreukázala, že vie poskytnúť adekvátne nástroje na boj s násilím počas futbalových zápasov.
GRÉCKY NÁVRH ZÁKONA S NÁZVOM „NÚDZOVÉ OPATRENIA NA KONFRONTÁCIU NÁSILIA V ŠPORTE A INÉ USTANOVENIA“
Podčiarknuté pasáže textu navrhuje UEFA vymazať,
pasáže textu písané tučným písmom navrhuje UEFA zase doplniť:
Kompozícia sudcov Stáleho súdu pre šport nijakým spôsobom neovplyvňuje kompozíciu sudcov rozhodovacích orgánov SFZ. Rozhodovacie orgány SFZ-u budú aj po prijatí návrhu Zákona o športe tvorené výlučne na základe predpisov SFZ a FIFA. Medzinárodné organizácie FIFA a UEFA vôbec nemusí zaujímať, ako sú sudcovia Stáleho súdu pre šport vyberaní a menovaní, pretože Stály súd pre šport nebude mať nič spoločné s rozhodovacími orgánmi SFZ. Stály súd pre šport nebude spadať pod SFZ a preto nemá žiadnu povinnosť rešpektovať predpisy FIFA o zložení sudcov podľa ustanovenia čl. 22 písm. b) FIFA RSTP, ktorý hovorí o koncepte nezávislého arbitrážneho tribunálu, ktorý zaručuje spravodlivý proces rešpektujúc princíp rovnakého zastúpenia hráčov a klubov v rámci národného futbalového zväzu alebo v zmysle existujúcej kolektívnej zmluvy[4]. Takýto orgán na Slovensku existuje, je ním jednak Rozhodcovský súd SFZ a aj Komora SFZ pre riešenie sporov. Po prijatí návrhu nového Zákona o športe bude v rámci prostredia SFZ naďalej pôsobiť iba Komora SFZ pre riešenie sporov a Rozhodcovský súd SFZ zanikne, nakoľko návrh nového Zákona o športe v svojom novelizačnom článku VIII, ktorým sa bude meniť a dopĺňať zákon č. 244/2002 Z. z. o rozhodcovskom konaní v znení neskorších predpisov predpokladá, že v rozhodcovskom konaní nemožno rozhodovať spory zo športovej činnosti. Takáto zmena zákona č. 244/2002 Z. z. o rozhodcovskom konaní v znení neskorších predpisov bude mať za dôsledok to, že všetky spory v rámci futbalu budú spadať do rozhodovacej pôsobnosti Komory SFZ pre riešenie sporov, pričom tie spory, ktoré budú obsahovať medzinárodný prvok, budú priamo spadať do rozhodovacej právomoci príslušných orgánov FIFA. Je potrebné uviesť, že v rámci futbalu na Slovensku Stály súd pre šport bude plniť len funkciu „strážcu zákonnosti rozhodnutí“ už existujúcich rozhodovacích orgánov SFZ a žiadna z kompetencií týchto rozhodovacích orgánov SFZ neprechádza na Stály súd pre šport.
Dňa 22.5.2015 Grécky futbalový zväz zverejnil list z 20.5.2015[5], ktorým UEFA a FIFA informovala gréckeho námestníka ministra kultúry, pána Stavrosa Kontonisa o skutočnosti, že UEFA a FIFA na základe anglického prekladu článkov 5 a 15.2 konečného návrhu zákona má za to, že pripomienky zo strany UEFA a FIFA v záujme zachovania nezávislosti Gréckeho futbalového zväzu boli akceptované.
http://www.epo.gr/media/files/FIFA_UEFA/20150502_FIFA%20UEFA%20letter%20to%20Greek%20Sport%20Ministry%20re%20amendments%20to%20the%20n....pdf ^
http://www.epo.gr/News.aspx?a_id=45849&NewsType=21 ^